Finale Evropskog prvenstva u nogometu za žene 2013.
Finale Evropskog prvenstva u nogometu za žene 2013. je bila nogometna utakmica koja se odigrala 28. jula 2013. na Friends Areni u Solni kako bi se utvrdio pobjednik Evropskog prvenstva održanog u Švedskoj. Njemačka je u finalu pobijedila Norvešku rezultatom 1-0 te uspješno odbranila svoju titulu osvojenu prije četiri godine. Ovo je ujedno bila i šesta šampionska titula u nizu za Njemačku te osma u cjelokupnoj historiji takmičenja Njemačke na Evropskim prvenstvima. Jedini gol na utakmici je postigla Anja Mittag u 49. minuti utakmice dok je Nadine Angerer proglašena za najbolju igračicu finalne utakmice. Glavni sudija utakmice je bila Cristina Dorcioman.